ΕΝΩΠΙΟΝ ΤΟΥ ΕΙΡΗΝΟΔΙΚΕΙΟΥ ΚΟΖΑΝΗΣ

(Διαδικασία Μικροδιαφορών)

ΑΓΩΓΗ

Του/της \_\_\_\_\_\_ \_\_\_\_\_\_\_\_\_\_\_ του \_\_\_\_\_\_\_\_\_\_\_\_\_\_, κατ. Κοζάνης (οδός \_\_\_\_\_\_\_\_\_\_\_\_\_\_,)

ΚΑΤΑ

Του/της \_\_\_\_\_\_\_\_\_\_\_\_\_\_,κατοίκου Κοζάνης (οδός \_\_\_\_\_\_\_\_\_\_\_\_\_\_,),

με ΑΦΜ \_\_\_\_\_\_\_\_\_\_\_\_\_\_, – ΔΟΥ

Διατηρώ στην Κοζάνη ατομική επιχείρηση χονδρικού εμπορίου ειδών διατροφής, ποτών, αναψυκτικών και συναφών ειδών.

Στα πλαίσια της εμπορικής μου δραστηριότητας επώλησα στον εναγόμενο που διατηρεί επιχείρηση καφε-εστιατορίου στην Κοζάνη τα παρακάτω αναλυτικά αναφερόμενα εμπορεύματα, τα οποία συνοδεύονταν από τα σχετικά με αυτά τιμολόγια-δελτία αποστολής και συγκεκριμένα:

[ ΣΥΡΡΑΠΤΟΝΤΑΙ ΕΔΩ ΦΩΤΟΤΥΠΙΕΣ ΤΩΝ ΕΠΙΔΙΚΩΝ ΤΙΜΟΛΟΓΙΩΝ]

 Τα παραπάνω εμπορεύματα παραγγέλθηκαν από τον εγαγόμενο και παραδόθησαν με υπόδειξή του στην επιχείρησή του στην Κοζάνη. Συμφωνήθηκε δε πίστωση για χρονικό διάστημα 30 ημερών από την έκδοση εκάστου τιμολογίου

Ο εναγόμενος ενώ παρέλαβε ανεπιφύλακτα τα αναγραφόμενα στα πιο πάνω τιμολόγια εμπορεύματα, και τα χρησιμοποίησε, αρνείται και δεν έχει εξοφλήσει μέχρι σήμερα παρά τις συνεχείς προς τούτο προφορικές και γραπτές οχλήσεις μου κανένα από τα πιο πάνω τιμολόγια (πλην του παλαιότερου τιμολογίου με ημερομηνία ………1 και με αρ. ……… ύψους …..€, για το οποίο έχει εξοφληθεί ποσόν …..€, και άρα για το τιμολόγιο αυτό οφείλεται ακόμη ποσόν …..€).

Δηλαδή μου οφείλει το άθροισμα του ποσού των πιο πάνω τιμολογίων, μείον την μερική εξόφληση των ……€, ήτοι το συνολικό ποσό των …….., και θα πρέπει να υποχρεωθεί να μου το καταβάλει με απόφασή του Δικαστηρίου Σας.

Επειδή η βάση της αγωγής μου αποδεικνύεται από τα πιο πάνω τιμολόγια, την καρτέλα πελάτη του εναγόμενου που εμφανίζονται όλα τα τιμολόγια που του έχω εκδώσει από την αρχή της συνεργασίας μας και το χρεωστικό του υπόλοιπο, που θα προσκομίσω κατά τη συζήτηση της παρούσας.

Επειδή επιφυλάσσομαι να αποδείξω την παρούσα αγωγή και με μάρτυρες.

Επειδή το Δικαστήριό Σας είναι αρμόδιο κατά τόπο και καθ' ύλη.

ΓΙΑ ΤΟΥΣ ΛΟΓΟΥΣ ΑΥΤΟΥΣ

και με την επιφύλαξη κάθε νομίμου δικαιώματος μου

ΖΗΤΩ

 1. Να γίνει δεκτή η παρούσα αγωγή μου.

 2. Να υποχρεωθεί ο εναγόμενος να μου καταβάλλει το συνολικό ποσό των ……….€, νομιμότοκα από την επομένη της επίδοσης της παρούσας και μέχρι την εξόφληση.

 3. Να κηρυχθεί η απόφασή Σας προσωρινά εκτελεστή.

 4. Να καταδικασθεί ο εναγόμενος στη δικαστική μου δαπάνη.

Αρμόδιος δικαστικός επιμελητής ας επιδώσει νόμιμα την παρούσα προς τον εναγόμενο προς γνώση και για τις νόμιμες συνέπειες, καλούμενο να παραστεί κατά τη δικάσιμο της παρούσας, όπου και όποτε αρμοδίως ορίζεται πιο κάτω.

Κοζάνη, ……….

Ο Ενάγων